Αριθ. C 80/22 Επίσημη Εφημερίδα των Ευρωπαϊκών Κοινοτήτων 28. 3. 88 
Γνωμοδότηση για την πρόταση οδηγίας του Συμβουλίου που αφορά την προσέγγιση των 
νομοθεσιών των κρατών μελών σχετικά με το βάθος των αυλακώσεων των επισώτρων 
ορισμένων κατηγοριών οχημάτων με κινητήρα και των ρυμουλκούμενων τους (!) 
(88/C 80/10) 
Στις 8 Οκτωβρίου 1987, το Συμβούλιο αποφάσισε, σύμφωνα με τις διατάξεις του άρθρου 100 
της Συνθήκης για την ίδρυση της Ευρωπαϊκής Οικονομικής Κοινότητας να ζητήσει από την 
Οικονομική και Κοινωνική Επιτροπή να γνωμοδοτήσει για την παραπάνω πρόταση. 
Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών 
εργασιών της ΟΚΕ, υιοθέτησε τη γνωμοδότηση του στις 13 Ιανουαρίου 1988, με βάση την 
έκθεση του κ. Marvier. 
Κατά τη 252η σύνοδο ολομέλειας (συνεδρίαση της 27ης Ιανουαρίου 1988), η Οικονομική και 
Κοινωνική Επιτροπή υιοθέτησε, με μεγάλη πλειοψηφία, 11 ψήφους κατά και 15 αποχές, την 
ακόλουθη γνωμοδότηση: 
Η ΟΚΕ επικροτεί την πρωτοβουλία της Επιτροπής που 
αποβλέπει κυρίως στο να αυξηθεί η οδική ασφάλεια 
στην Κοινότητα και διατυπώνει τις ακόλουθες παρατη­
ρήσεις: 
1. Γενικές παρατηρήσεις 
1.1. Εκτεταμένη έρευνα έχει σαφώς αποδείξει ότι η 
απόδοση των επισώτρων όσον αφορά την κίνηση φθίνει 
ταχύτατα πέρα από ένα επίπεδο φθοράς που αντιστοιχεί 
σε ελάχιστο βάθος αυλακώσεων 2 χιλιοστόμετρα 
περίπου. 
1.2. Αυτό επηρεάζει αρνητικά το «κράτημα στο 
δρόμο» και την ικανότητα πέδησης των οχημάτων, 
ιδιαίτερα στους βρεγμένους δρόμους. 
1.3. Αναγνωρίζοντας αυτή τη σχέση μεταξύ της 
κατάστασης φθοράς των επισώτρων και της οδικής 
ασφάλειας, όλες σχεδόν οι χώρες έχουν υιοθετήσει 
νομοθεσίες που θεσπίζουν ότι όλα τα οχήματα με 
κινητήρα και τα ρυμουλκούμενα τους πρέπει να είναι 
εξοπλισμένα με επίσωτρα που έχουν ένα ελάχιστο 
βάθος αυλακώσεων ως προϋπόθεση για να επιτραπεί η 
κυκλοφορία τους. Οι νομοθεσίες αυτές εφαρμόζονται 
αντίστοιχα στον οδηγό ή τον χειριστή του κάθε 
οχήματος. 
1.4. Το νόμιμο ελάχιστο βάθος αυλακώσεων καθορί­
ζεται σε διαφορετικά επίπεδα, που κυμαίνονται από 1 ώς 
1,6 χιλιοστόμετρα. 
1.5. Για να διευκολύνεται ο έλεγχος του βάθους των 
αυλακώσεων των επισώτρων, ορισμένοι εθνικοί και 
διεθνείς κανονισμοί και προδιαγραφές για τον σχεδια­
σμό, την απόδοση και τις ενδείξεις των επισώτρων 
περιλαμβάνουν την απαίτηση να υπάρχουν δείκτες 
φθοράς για τα επίσωτρα που προορίζονται να χρησιμο­
ποιηθούν σε ειδικές κατηγορίες οχημάτων. 
1.6. Αυτοί οι δείκτες, που συνήθως έχουν τη μορφή 
μικρών προεξοχών μήκους 30 χιλιοστόμετρων περίπου 
και ύψους 1,6 χιλιοστόμετρων, βρίσκονται στον 
πυθμένα των κύριων αυλακώσεων και τοποθετούνται σε 
ίσες αποστάσεις γύρω από την επικράτεια του επισώ-
τρου. 
1.7. Όταν η φθορά του επισώτρου πλησιάζει το 
νόμιμο ελάχιστο, οι δείκτες φθοράς είναι στο ίδιο επίπεδο με την επιφάνεια των αυλακώσεων και οι κύριες 
εγκοπές φαίνεται να «διακόπτονται» από τον δείκτη. 
1.8. Η πλειοψηφία των κατασκευαστών επισώτρων 
στην Ευρώπη και στις υπερπόντιες χώρες προσαρμό­
στηκαν στην προηγούμενη απαίτηση κατασκευάζοντας 
επίσωτρα που περιέχουν δείκτες φθοράς των αυλακώ­
σεων ύψους 1,6 χιλιοστόμετρων έτσι ώστε αυτά τα 
επίσωτρα να μπορούν νόμιμα να τοποθετούνται στα 
οχήματα και να χρησιμοποιούνται σε όλο, σχεδόν, τον 
κόσμο. 
1.9. Ωστόσο, η ΟΚΕ τονίζει ότι μια αναγκαία και 
πολύ σημαντική ενέργεια — συμπληρωματική ως προς 
την εφαρμογή αυτού του σχεδίου οδηγίας — είναι η 
χωρίς καμιά καθυστέρηση υιοθέτηση ενιαίων απαιτή­
σεων για τον τακτικό τεχνικό έλεγχο των οχημάτων, 
δεδομένου ότι, σύμφωνα με όλες τις ενδείξεις η απειλή 
κυρώσεων, όπως για παράδειγμα, με τη μορφή προστί­
μων στους παραβάτες, δεν επαρκεί για την πρόληψη 
καταχρήσεων. 
1.10. Επιπλέον, η ΟΚΕ πιστεύει ότι μια πρόσθετη 
προϋπόθεση για την πραγματική εφαρμογή του παρό­
ντος σχεδίου οδηγίας είναι η υιοθέτηση ενιαίων 
απαιτήσεων από την Κοινότητα σχετικά με την έγκριση 
των επισώτρων όσον αφορά το σχεδιασμό, την απόδοση 
και την επισήμανση τους. Μια κατάλληλη βάση μπορεί 
να είναι η υπάρχουσα πρόταση οδηγίας του Συμβου­
λίου (2) η οποία θα μπορούσε να προσαρμοσθεί 
καταλλήλως προς τις προόδους της τεχνικής. 
1.11. Η ΟΚΕ πιστεύει ότι οι διαφορετικές απαιτή­
σεις που υπάρχουν στο εσωτερικό της Κοινότητας θα 
πρέπει να εναρμονισθούν σε επίπεδο το οποίο δεν θα 
θέτει σε αμφισβήτηση τη σημερινή κατάσταση των 
πραγμάτων, δηλ. τα 1,6 χιλιοστόμετρα. 
1.12. Αυτό το βάθος των αυλακώσεων θα πρέπει να 
αποτελέσει ένα από τα στοιχεία που θα εξετάζονται 
κατά τις επαληθεύσεις που θα γίνονται από τα κέντρα 
ελέγχου και που το τμήμα επιθυμεί να γενικευθούν σε 
όλα τα κράτη μέλη. 
(!) ΕΕ αριθ. C 279 της 17. 10. 1987, σ. 5. (2) ΕΕ αριθ. C 37 της 14. 2. 1977, σ. l· 
ΕΕ αριθ. C 114 της 11. 5. 1977, σ. 5. 
28. 3. 88 Επίσημη Εφημερίδα των Ευρωπαϊκών Κοινοτήτων Αριθ. C 80/23 
2.2. Η ΟΚΕ είναι της γνώμης ότι η ακόλουθη 
αναλυτική διατύπωση θα μπορούσε να εξυπηρετήσει 
καλύτερα τους στόχους της οδηγίας: 
«Τα κράτη μέλη λαμβάνουν τα αναγκαία μέτρα για 
να εξασφαλιστεί ότι τα οχήματα των κατηγοριών 
Ml, Ν1, 01 και 02, όπως αυτές καθορίζονται στο 
παράρτημα Ι της οδηγίας 70/156/ΕΟΚ, δεν εξοπλίζο­
νται με επίσωτρα των οποίων το βάθος των αυλακώ­
σεων, μετρούμενο στην επιφάνεια που είναι άμεσα 
γειτονική με τους δείκτες φθοράς, είναι μικρότερο 
από 1,6 χιλιοστόμετρα». 
Ο Πρόεδρος 
της Οικονομικής και Κοινωνικής Επιτροπής 
Alfons MARGOT 
ΠΑΡΑΡΤΗΜΑ 
της γνωμοδότησης της Οικονομικής και Κοινωνικής Επιτροπής 
Η ακόλουθη τροπολογία (αντι-γνωμοδότηση) απορρίφθηκε κατά τη διάρκεια των συζητήσεων με 
μεγάλη πλειοψηφία, 21 ψήφους υπέρ και 16 αποχές. 
Να αντικατασταθεί η γνωμοδότηση από την ακόλουθη: 
Η ΟΚΕ δεν είναι σε θέση να εκδώσει γνωμοδότηση επί της πρότασης της Επιτροπής πριν η τελευταία 
προσκομίσει περαιτέρω τεκμηριωμένα στοιχεία σχετικά με τον οικονομικό αντίκτυπο της πρότασης 
για όλους τους χρήστες του οδικού δικτύου και με τις ουσιαστικές επιπτώσεις που θα είχε η πρόταση 
σε ό,τι αφορά την ασφάλεια του οδικού δικτύου. 
Αιτιολογία 
Η παραπάνω τοποθέτηση αυτοαιτιολογείται 
Γνωμοδότηση για την: 
— πρόταση απόφασης του Συμβουλίου για τα ειδικά ερευνητικά προγράμματα (1988-1991) που 
πρόκειται να εκτελεστούν στο Κοινό Κέντρο Ερευνών για την Ευρωπαϊκή Οικονομική 
Κοινότητα 
— πρόταση απόφασης του Συμβουλίου για τα ειδικά ερευνητικά προγράμματα (1988-1991) που 
πρόκειται να εκτελεστούν στο Κοινό Κέντρο Ερευνών για την Ευρωπαϊκή Κοινότητα 
Ατομικής Ενέργειας 
— πρόταση απόφασης του Συμβουλίου για το συμπληρωματικό ερευνητικό πρόγραμμα που 
πρόκειται να εκτελεστεί στο Κοινό Κέντρο Ερευνών για την Ευρωπαϊκή Κοινότητα 
Ατομικής Ενέργειας 
(88/C 80/11) 
Στις 13 Νοεμβρίου 1987 το Συμβούλιο αποφάσισε να ζητήσει από την Οικονομική και 
Κοινωνική Επιτροπή, με βάση τις διατάξεις του άρθρου 130 Q της Συνθήκης για την ίδρυση 
της ΕΟΚ και 170 της Συνθήκης για την ίδρυση της Ευρωπαϊκής Κοινότητας Ατομικής 
Ενέργειας, να γνωμοδοτήσει για τις παραπάνω προτάσεις. 
Το τμήμα ενέργειας, πυρηνικών θεμάτων και έρευνας στο οποίο ανατέθηκε η προετοιμασία 
των σχετικών εργασιών της ΟΚΕ, υιοθέτησε τη γνωμοδότηση του στις 15 Ιανουαρίου 1988 με 
βάση την εισηγητική έκθεση του κ. Vercellino. 
Κατά την 252η σύνοδο ολομέλειας της (συνεδρίαση της 27ης Ιανουαρίου 1988), η 
Οικονομική και Κοινωνική Επιτροπή υιοθέτησε με μεγάλη πλειοψηφία (2 ψήφους κατά και 2 
αποχές), την ακόλουθη γνωμοδότηση: 2. Ειδικές παρατηρήσεις 
Άρθρο 1 
2.1. Η διατύπωση αυτού του άρθρου, παρά τις 
αξιέπαινες προθέσεις της Επιτροπής, δεν είναι απολύ­
τως κατάλληλη για να παρεμποδισθεί η χρήση επισώ-
τρων με αυλακώσεις κάτω από το εναρμονισμένο 
νόμιμο ελάχιστο. 
Βρυξέλλες, 27 Ιανουαρίου 1988.